《章江校士六月十七夜月有作因示诸属 其二》
明代·王慎中

浮凉却烦暑，明月流下地。清辉濯雨馀，皓质离云际。

行失众星濯，鉴彻繁阴蔽。宴坐及宵分，徙倚不能寐。

欣兹吏牍阕，久已尘营弃。淡泊道心生，简编非我累。

岂乏校艺长，方惭作人智。群司肃从事，谬以斯文寄。

如何勖周行，勿云在下位。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。